pythainlp/thai-wiki-dataset-v3 huggingface dataset:
วัดวงษ์ฆ้อง

วัดวงษ์ฆ้อง เป็นวัดราษฎร์สังกัดคณะสงฆ์มหานิกาย ตั้งอยู่ในตำบลหัวรอ อำเภอพระนครศรีอยุธยา จังหวัดพระนครศรีอยุธยา
วัดวงษ์ฆ้อง เดิมชาวบ้านเรียกว่า วัดโรงฆ้อง สร้างเป็นวัดมาตั้งแต่สมัยอยุธยาตอนต้น พ.ศ. 1920 ชาวบ้านแถบบริเวณวัดนี้ แต่เดิมมีอาชีพปั้นหม้อดิน อิฐ และกระเบื้องดินเผา มีคลองสระบัวเป็นทางสัญจรและตลาดการค้าทางน้ำ ต่อมาวัดทรุดโทรมลงและได้รับการบูรณะพัฒนาในสมัยพระบาทสมเด็จพระจุลจอมเกล้าเจ้าอยู่หัว โดยมีสมเด็จเจ้าพระยาบรมมหาศรีสุริยวงศ์ (ช่วง บุนนาค) เป็นผู้ริเริ่มดำเนินการ  วัดวงษ์ฆ้องได้รับพระราชทานวิสุงคามสีมาประมาณ พ.ศ. 1930
อุโบสถหันหน้าไปทางแม่น้ำตามคตินิยมการสร้างวัดก่อนสมัยอยุธยา มีเจดีย์ทรงลังกาตั้งอยู่คู่กันทางด้านขวาของอุโบสถ สันนิษฐานได้ว่าวัดนี้อาจสร้างก่อนหน้านั้นและคงได้รับการบูรณปฏิสังขรณ์ครั้งใหญ่เมื่อ พ.ศ. 1920 แต่เดิมวัดวงษ์ฆ้องมีบริเวณกว้าง  แต่ปัจจุบันถูกถนนตัดผ่านกลางแยกเขตสังฆาวาสให้อยู่ค่อนไปทางริมแม่น้ำลพบุรีหรือคลองคูเมืองเดิม ส่วนเขตพุทธาวาสจะอยู่ลึกเข้าไปอีกฟากหนึ่งของถนน โดยมีเจดีย์ขนาดย่อม 2 องค์
==อ้างอิง==
โบราณสถานในจังหวัดพระนครศรีอยุธยา
วงษ์ฆ้อง
สโมสรฟุตบอลแบล็กเบิร์นโรเวอส์ในฤดูกาล 1994–95

ฤดูกาล 1994-95 เป็นฤดูกาลที่ 3 ของสโมสรฟุตบอลแบล็กเบิร์นโรเวอส์ในพรีเมียร์ลีก และเป็นฤดูกาลที่ 3 ติดต่อกันในลีกสูงสุด
ฤดูกาลนี้สโมสรคว้าแชมป์พรีเมียร์ลีกสมัยแรก สิ้นสุด 81 ปีที่พวกเขาปราศจากแชมป์ลีกอังกฤษตั้งแต่ฤดูกาล 1913–14 พวกเขาจบลงด้วยช่องว่าง 1 แต้มเหนือแมนเชสเตอร์ยูไนเต็ด แบล็กเบิร์นนำเป็นจ่าฝูงเกือบทั้งฤดูกาล แต่ความพ่ายแพ้ 1–2 ต่อสโมสรเก่าของเคนนี แดลกลีชอย่างลิเวอร์พูลที่แอนฟีลด์ในวันสุดท้ายของฤดูกาลดูเหมือนจะคุกคามความหวังในการลุ้นแชมป์ของพวกเขา อย่างไรก็ตาม แมนเชสเตอร์ยูไนเต็ดทำได้เพียงเสมอกับเวสต์แฮมยูไนเต็ด 1–1 ความฝันของแจ็ก วอล์กเกอร์เป็นจริงแล้ว; ภายในเวลา 5 ปีของการซื้อสโมสร เขาพาสโมสรจากการต่อสู้ดิ้นรนในดิวิชั่น 2 (เดิม) ไปสู่แชมป์ลีกสูงสุดของอังกฤษ
ตกรอบลีกคัพ, เอฟเอคัพและยูฟ่าคัพให้กับลิเวอร์พูล, นิวคาสเซิลและเทรลเลบอร์กตามลำดับ สร้างความผิดหวังให้กับแบล็กเบิร์น แต่กลับกลายเป็นสิ่งที่ดีที่สุดเพราะพวกเขาสามารถมีสมาธิกับความท้าทายในการลุ้นแชมป์ลีก
เคนนี แดลกลีชคว้ารางวัลผู้จัดการทีมยอดเยี่ยมแห่งปีของพรีเมียร์ลีกจากการนำแบล็คเบิร์นไปสู่ความสำเร็จ แอลัน เชียเรอร์คว้าทั้งรางวัลรองเท้าทองคำจากการทำ 34 ประตูจากทั้งหมด 80 ประตูในลีกของแบล็คเบิร์น และรางวัลนักฟุตบอลยอดเยี่ยมของพีเอฟเอ ซึ่งได้รับการเสนอชื่อโดยเพื่อนร่วมอาชีพของเขา ทิม ฟลาวเวอร์ส, แกรม เลอ โซ, โคลิน เฮนดรี, ทิม เชอร์วูด, คริส ซัตตัน และเชียเรอร์ ต่างก็ติดทีมยอดเยี่ยมแห่งปีของพีเอฟเอ
== อ้างอิง ==
ฤดูกาลของสโมสรฟุตบอลแบล็กเบิร์นโรเวอส์
ช่าย สวี่คุน

ช่าย สวีคุน (蔡徐坤|Cai Xukun; เกิด 2 สิงหาคม ค.ศ. 1998) หรือที่รู้จักกันในชื่อ คุน เป็นนักร้อง นักแต่งเพลง นักเต้น แร็ปเปอร์ และนักแสดงชาวจีน เขาเปิดตัวในฐานะสมาชิกของวง SWIN และยูนิตย่อยชื่อ SWIN-S เมื่อวันที่ 18 ตุลาคม ค.ศ. 2016 หลังจากเข้าร่วมในซีซันแรกและซีซันที่สองของรายการเรียลลิตี้โชว์ของจีนชื่อ ซูเปอร์ไอดอล หลังจากออกจากกลุ่มและบริษัทในเครือยี่ไหเอนเตอร์เทนเมนต์ เขาได้เข้าร่วมในรายการเรียลลิตี้เอาชีวิตรอดของอ้ายฉีอี้ชื่อ ไอดอลพรอดิวเซอร์ ซึ่งเขาชนะเป็นที่หนึ่งและเดบิวต์ในฐานะ หัวหน้าวง/ตำแหน่งเซ็นเตอร์ของวงบอยแบนด์จีนชั่วคราวชื่อ ไนน์เปอร์เซนต์, เมื่อวันที่ 6 เมษายน ค.ศ. 2018 เขาเป็นสมาชิกของรายการวาไรตี้โชว์ชื่อ คีฟรันนิง ตั้งแต่ปี ค.ศ. 2020 ถึง 2022
== ผลงานเพลง ==
=== สตูดิโออัลบั้ม===
== อ้างอิง ==
== แหล่งข้อมูลอื่น ==
Kun's Official Channel on YouTube
ซีป็อป
นักร้องจีน
บอยแบนด์จีน
คณะรัฐศาสตร์ มหาวิทยาลัยสยาม

คณะรัฐศาสตร์ มหาวิทยาลัยสยาม เป็นหน่วยงานระดับคณะในสังกัดมหาวิทยาลัยสยาม จัดการศึกษาในระดับปริญญาตรี ปริญญาโท และปริญญาเอก สาขาวิชารัฐศาสตร์ โดยใช้สัญลักษณ์ประจำคณะเป็น "สิงห์สยาม"
== ประวัติ ==
คณะรัฐศาสตร์ มหาวิทยาลัยสยาม เริ่มเปิดทำการเรียนการสอนระดับปริญญาตรี รุ่นแรกในปี 2563
== การเปิดสอน ==
คณะรัฐศาสตร์ มหาวิทยาลัยสยาม ได้เปิดการเรียนการสอนทั้งระดับปริญญาตรี และบัณฑิตศึกษา จำนวน 3 หลักสูตร ดังนี้
หลักสูตรรัฐศาสตรบัณฑิต สาขาวิชาการปกครอง
หลักสูตรรัฐศาสตมหาบัณฑิต สาขาวิชาการปกครอง
หลักสูตรรัฐศาสตรดุษฎีบัณฑิต สาขาวิชาการปกครอง
== หลักสูตรที่เปิดสอน ==
== สิงห์สยามโพล ==
คณะรัฐศาสตร์ มหาวิทยาลัยสยาม ได้ดำเนินการจัดตั้งศูนย์สิงห์สยามโพล เพื่อสำรวจความคิดเห็นของประชาชนนประเด็นต่าง ๆ ที่เป็นที่น่าสนใจในสถานการณ์ปัจจุบัน
== อ้างอิง ==
สยาม
รัฐศาสตร์
แอนจ์ พอสเตคอกลู

แอนจ์ พอสเตคอกลู (Ange Postecoglou; เกิด 27 สิงหาคม ค.ศ. 1965) เป็นผู้จัดการทีมฟุตบอลและอดีตนักฟุตบอลชาวออสเตรเลีย ปัจจุบันเป็นผู้จัดการทีมของทอตนัมฮอตสเปอร์ในพรีเมียร์ลีก
== ชีวิตในวัยเด็ก ==
พอสเตคอกลูเกิดที่เนอาฟีลาเดลฟีอา ชานกรุงเอเธนส์ หลังจากที่ดีมีตริส ("จิม") พ่อของเขา สูญเสียธุรกิจหลังจากการรัฐประหารโดยกองทัพกรีกใน ค.ศ. 1967 พอสเตคอกลูอพยพทางเรือไปออสเตรเลียใน ค.ศ. 1970 ขณะที่เขามีอายุได้ 5 ขวบ โดยเติบโตในเมลเบิร์น รัฐวิกทอเรีย
== อาชีพผู้จัดการทีม ==
=== ทอตนัมฮอตสเปอร์ ===
ในวันอังคารที่ 6 มิถุนายน ค.ศ. 2023 พอสเตคอกลูได้รับการแต่งตั้งเป็นผู้จัดการทีมคนใหม่ของทอตนัมฮอตสเปอร์ด้วยสัญญา 4 ปี การแต่งตั้งพอสเตคอกลูทำให้เขากลายเป็นชาวออสเตรเลียคนแรกที่ได้คุมทีมในพรีเมียร์ลีก
== เกียรติประวัติ ==
=== ผู้จัดการทีม ===
โยโกฮามะ เอ็ฟ มารินอส
เจลีก ดิวิชัน 1: 2019
เซลติก
Scottish Premiership: 2021–22, 2022–23
Scottish Cup: 2022–23
Scottish League Cup: 2021–22, 2022–23
== อ้างอิง ==
บุคคลจากเอเธนส์
กองหลังฟุตบอล
นักฟุตบอลชาวออสเตรเลีย
นักฟุตบอลทีมชาติออสเตรเลีย
ผู้จัดการทีมสโมสรฟุตบอลเซลติก
ผู้จัดการทีมสโมสรฟุตบอลทอตนัมฮอตสเปอร์
ผู้จัดการทีมฟุตบอลทีมชาติออสเตรเลีย
ผู้จัดการทีมฟุตบอลชาวออสเตรเลีย
ผู้จัดการทีมฟุตบอลในพรีเมียร์ลีก
ผู้จัดการทีมฟุตบอลในฟุตบอลโลก 2014
ผู้จัดการทีมฟุตบอลในฟีฟ่าคอนเฟเดอเรชันส์คัพ 2017
คิม แจ-ย็อง

คิม แจ-ย็อง (김재영|Kim Jae-young) เป็นนักแสดงและนายแบบชาวเกาหลีใต้
== ผลงานการแสดง ==
=== ละครโทรทัศน์ ===
== อ้างอิง ==
== แหล่งข้อมูลอื่น ==
Kim Jae-young  at ESteem Entertainment 
นักแสดงชายชาวเกาหลีใต้
บุคคลที่เกิดในปี พ.ศ. 2531
ชเว มิน-ย็อง

ชเว มิน-ย็อง (최민영|Choi Min-young; เกิด 9 ตุลาคม ค.ศ. 2002) เป็นนักแสดงชาวเกาหลีใต้ เขาเปิดตัวการแสดงในปี ค.ศ. 2014 ตั้งแต่นั้นมา เขาก็ได้ปรากฏตัวในซีรีส์โทรทัศน์หลายเรื่อง เขามีชื่อเสียงจากบทบาทนักแสดงเด็กในซีรีส์ล้างแค้นปี ค.ศ. 2016 เรื่อง เดอะพรอมิส และซีรีส์ทีวีแนววัยรุ่นปี ค.ศ. 2022 เรื่อง ยี่สิบห้า ยี่สิบเอ็ด รับบทเป็น เแบค ยี-ฮย็อน ในปี ค.ศ. 2022 เขาได้แสดงในซีรีส์อเมริกันเรื่อง XO, Kitty ของเน็ตฟลิกซ์ในฐานะนักแสดงนำหลัก
== ผลงานการแสดง ==
=== ภาพยนตร์ ===
== อ้างอิง ==
== แหล่งข้อมูลอื่น ==
Choi Min-young, official website
Choi Min-young on Daum 
นักแสดงชายชาวเกาหลีใต้
บุคคลที่เกิดในปี พ.ศ. 2545
ยศทหารอากาศกองทัพปลดปล่อยประชาชน

ตารางต่อไปนี้คือยศทหารอากาศของกองทัพปลดปล่อยประชาชนของสาธารณรัฐประชาชนจีน
==ระบบชั้นยศในปัจจุบัน==
ระบบชั้นยศในปัจจุบัน เริ่มใช้งานตั้งแต่ปี 1988
===ชั้นสัญญาบัตร===
{| bgcolor=#F8F8FF style="text-align:center; border:1px solid #000"
|-bgcolor=#D3D3D3
! width=12%|ชั้นยศ
! width=8%| 空军上将คงจุนซ่างเจี้ยง
! width=8%| 空军中将คงจุนจงเจี้ยง
! width=8%| 空军少将คงจุนซ่าวเจี้ยง
! width=8%| 空军大校คงจุนต้าเซี่ยว
! width=8%| 空军上校คงจุนซ่างเซี่ยว
! width=8%| 空军中校คงจุนจงเซี่ยว
! width=8%| 空军少校คงจุนซ่าวเซี่ยว
! width=8%| 空军上尉คงจุนซ่างเว่ย
! width=8%| 空军中尉คงจุนจงเว่ย
! width=8%| 空军少尉คงจุนซ่าวเว่ย
! width=8%| 空军学员คงจุนซื่อหยวน
|-bgcolor=#D3D3D3
! อังกฤษ
| Air ForceGeneral
| Air ForceLieutenant general
| Air ForceMajor general
| Air ForceSenior colonel
| Air ForceColonel
| Air ForceLieutenant colonel
| Air ForceMajor
| Air ForceCaptain
| Air ForceFirst lieutenant
| Air ForceSecond lieutenant
| Air Officer cadet
|-
|-bgcolor=#D3D3D3
! ไทย
| พลอากาศเอก
| พลอากาศโท
| พลอากาศตรี
| นาวาอากาศเอกพิเศษ
| นาวาอากาศเอก
| นาวาอากาศโท
| นาวาอากาศตรี
| เรืออากาศเอก
| เรืออากาศโท
| เรืออากาศตรี
| นักเรียนนายเรืออากาศ
|-
!bgcolor=#D3D3D3|อินทรธนู
| 
| 
| 
| 
| 
| 
| 
| 
| 
| 
| 
|}
===ชั้นต่ำกว่าสัญญาบัตร===
==ระบบชั้นยศในอดีต==
ระบบชั้นยศในอดีตเริ่มใช้งานตั้งแต่ปี 1955 โดยรับเอาระบบยศทหารของสหภาพโซเวียต ต่อมาในปี 1965 เกิดการปฏิวัติวัฒนธรรม และมีคำสั่งให้ยกเลิกการใช้งานยศทหารทั้งหมด เนื่องจากถูกมองว่าเป็นสัญลักษณ์ของชนชั้นในกองทัพ ยศทหารอากาศสมัยนี้ต่างจากยศทหารบกตรงที่ไม่มียศระดับจอมพลอากาศ
{| bgcolor=#F8F8FF style="text-align:center; border:1px solid #000"
|-bgcolor=#D3D3D3
! width=8%|ชั้นยศ
! width=9%| 空军大将คงจุนต้าเจี้ยง
! width=9%| 空军上将คงจุนซ่างเจี้ยง
! width=8%| 空军中将คงจุนจงเจี้ยง
! width=8%| 空军少将คงจุนซ่าวเจี้ยง
! width=8%| 空军大校คงจุนต้าเซี่ยว
! width=8%| 空军上校คงจุนซ่างเซี่ยว
! width=8%| 空军中校คงจุนจงเซี่ยว
! width=8%| 空军少校คงจุนซ่าวเซี่ยว
! width=8%| 空军大尉คงจุนต้าเว่ย
! width=8%| 空军上尉คงจุนซ่างเว่ย
! width=8%| 空军中尉คงจุนจงเว่ย
! width=9%| 空军少尉คงจุนซ่าวเว่ย
! width=9%| 空军准尉คงจุนซื่อหยวน
|-bgcolor=#D3D3D3
! อังกฤษ
| Air ForceSenior General
| Air ForceGeneral
| Air ForceLieutenant general
| Air ForceMajor general
| Air ForceSenior colonel
| Air ForceColonel
| Air ForceLieutenant colonel
| Air ForceMajor
| Air ForceSenior Captain
| Air ForceCaptain
| Air ForceFirst lieutenant
| Air ForceSecond lieutenant
| Air Officer cadet
|-
|-bgcolor=#D3D3D3
! ไทย
| พลอากาศเอกพิเศษ
| พลอากาศเอก
| พลอากาศโท
| พลอากาศตรี
| นาวาอากาศเอกพิเศษ
| นาวาอากาศเอก
| นาวาอากาศโท
| นาวาอากาศตรี
| เรืออากาศเอกพิเศษ
| เรืออากาศเอก
| เรืออากาศโท
| เรืออากาศตรี
| นักเรียนนายเรืออากาศ
|-
!bgcolor=#D3D3D3|อินทรธนู
| 
| 
| 
| 
| 
| 
| 
| 
| 
| 
| 
| 
| 
|}
==ดูเพิ่ม==
ยศทหารบกกองทัพปลดปล่อยประชาชน
ยศทหารเรือกองทัพปลดปล่อยประชาชน
ยศทหารสาธารณรัฐจีน (ไต้หวัน)
==อ้างอิง==
กองทัพปลดปล่อยประชาชน
ไนน์เปอร์เซนต์

ไนน์เปอร์เซนต์ (Nine Percent; จีน: 百分九少年) เป็นบอยกรุ๊ปชาวจีน ก่อตั้งจากรายการเรียลลิตี้เอาชีวิตรอดชื่อ ไอดอลพรอดิวเซอร์ ของอ้ายฉีอี้ เมื่อวันที่ 6 เมษายน 2018 มีสมาชิก 9 คน กลุ่มถูกกำหนดให้โปรโมตเป็นเวลา 18 เดือนนับตั้งแต่ก่อตั้ง
ไนน์เปอร์เซนต์เขย่าวงการบันเทิงจีนในเวลาไม่กี่เดือนที่พวกเขาทำกิจกรรมอยู่ และได้รับความนิยมอย่างรวดเร็วในช่วงเวลาสั้น ๆ นับตั้งแต่ก่อตั้งวง แฟนเพลงของไนน์เปอร์เซนต์คาดว่าจะสร้างรายได้ประมาณ 20 ล้านหยวนจากรายการไอดอลพรอดิวเซอร์ โดยอัลบั้มเปิดตัว To The Nines ของพวกเขาทำรายได้มากกว่า 10 ล้านหยวนเฉพาะในประเทศจีน
== ผลงานเพลง ==
=== สตูดิโออัลบั้ม ===
== อ้างอิง ==
== แหล่งข้อมูลอื่น ==
กลุ่มดนตรีที่ก่อตั้งในปี พ.ศ. 2561
กลุ่มดนตรีซีป็อป
ซีป็อป
แมนโดป็อป
นักร้องจีน
บอยแบนด์จีน
กลุ่มดนตรีป็อปสัญชาติจีน
กลุ่มดนตรีสัญชาติจีน
อัมพร ศรีไชยยันต์

พลโท อัมพร ศรีไชยยันต์ เป็นทหารบกชาวไทยและเป็นอดีตรัฐมนตรีช่วยว่าการกระทรวงยุติธรรม ในรัฐบาลจอมพลถนอม กิตติขจร ในปี 2512 เป็นอดีตที่ปรึกษาการกฎหมาย สำนักผู้บัญชาการทหารสูงสุด และเป็นนักศึกษาคนแรกที่สำเร็จวิชากฎหมายเป็นเนติบัณฑิตสยาม และสำเร็จการศึกษาชั้นปริญญาเอกจากประเทศเยอรมนี
== ประวัติ ==
อัมพร ศรีไชยยันต์ เกิดเมื่อวันที่ 11 มกราคม พ.ศ. 2451 ที่ตำบลหัวรอ อำเภอกรุงเก่า จังหวัดพระนครศรีอยุธยา เป็นบุตรของนายอำนาจ กับนางเชย ศรีไชยยันต์ และได้สมรสกับคุณหญิง สมสมัย ศรีไชยยันต์ มีธิดา 2 คน คือ ทิพ ศรีไชยยันต์ และอุ้มพร ศรีไชยยันต์
อัมพร จบการศึกษาชั้นมัธยมปีที่ 8 จากโรงเรียนมัธยมวัดเทพศิรินทร์ สอบไล่ได้ชั้นเนติบัณฑิต จากโรงเรียนกฎหมายกระทรวงยุติธรรม ในปี 2470 และสอบชิงทุนระพี ได้ไปศึกษาวิชากฎหมายจนสอบได้ปริญญาเอกจากมหาวิทยาลัยแฟรงก์เฟิร์ต ประเทศเยอรมนี
== การทำงาน ==
อัมพร เข้าทำงานเป็นพนักงานอัยการ สำนักงานกรมอัยการ กระทรวงมหาดไทย ในปี 2470 จนกระทั่งย้ายเข้ารับราชการทหารในปี 2479 เป็นทหารประจำกองบังคับการกรมพระธรรมนูญ และเจริญก้าวหน้าในหน้าที่ราชการจนในปี 2484 ได้เป็นเจ้ากรมพระธรรมนูญ และเป็นเลขานุการรัฐมนตรีว่าการกระทรวงกลาโหม
ในปี 2489 เป็นเลขานุการรัฐมนตรีว่าการกระทรวงกลาโหม ครั้งที่ 2 และในปี 2493 ได้เป็นที่ปรึกษาทางกฎหมายประจำกรมเสนาธิการกลาโหม  และเป็นที่ปรึกษาการกฎหมาย สำนักผู้บัญชาการทหารสูงสุด ในปี 2504
ในปี 2512 ได้รับแต่งตั้งเป็นรัฐมนตรีช่วยว่าการกระทรวงยุติธรรม
== เครื่องราชอิสริยาภรณ์ ==
พ.ศ. 2500 – 80px เหรียญงานฉลอง 25 พุทธศตวรรษ
== อ้างอิง ==
ทหารบกชาวไทย
นายพลชาวไทย
บุคคลจากโรงเรียนเทพศิรินทร์
บุคคลจากอำเภอพระนครศรีอยุธยา
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
ผู้ได้รับเครื่องราชอิสริยาภรณ์ ท.จ. (ฝ่ายหน้า)
ผู้ได้รับเหรียญ ร.ด.ม.(ศ)
มาสึมิ ทาซาวะ

มาสึมิ ทาซาวะ (田澤 茉純たざわ ますみ, 22 พฤศจิกายน 1993 –) เป็น นักพากย์หญิงชาวญี่ปุ่น สังกัดสมาคมสหกรณ์ผู้บริโภคนักแสดงโตเกียว เกิดที่จังหวัดคานางาวะ มีชื่อเล่นว่า มาสึมิน (ますみん) หรือ ซูจัง (すーちゃん)
== ชีวประวัติ ==
เข้าศึกษาในสตูดิโอนักพากย์ไฮเกียวในปี 2011 เป็นนักเรียนรุ่น 39 เดิมทีเคยเข้าเรียนที่โรงเรียนฝึกสอนอีกแห่งในขณะที่เรียนอยู่ชั้นมัธยมปลาย แต่เนื่องจากมีกฎว่านักเรียนมัธยมปลายไม่สามารถเข้าร่วมสังกัดทำงานจริงได้จึงได้ลาออกแล้วมาอยู่สตูดิโอนักพากย์ไฮเกียวซึ่งสามารถสร้างผลงานได้ในระยะเวลาสั้น ๆ ครั้งโดยไม่คำนึงถึงอายุ ในปี 2012 ได้เข้าสังกัดไฮเกียว
เดิมทีอยากจะแสดงละครเวที แต่เนื่องจากอยากเล่นบทผู้ใหญ่ซึ่งเธอไม่สามารถเล่นได้เนื่องจากตัวเล็ก สูงแค่ 149 ซม. แต่เมื่อมาเป็นนักพากย์จึงสามารถสวมบทบาทแบบไหนก็ได้ ไม่เพียงแต่บทเด็กผู้หญิงเท่านั้น แต่ยังรวมถึงหญิงสาวที่เป็นผู้ใหญ่และแม้กระทั่งบทคนแก่ด้วย จึงถือว่าความปรารถนาเป็นจริงแล้ว
== ผลงานพากย์ ==
ห้องเช่าป่วนก๊วนคนแปลก!? (คุราโนะ คิริฮะ)
VALKYRIE DRIVE -MERMAID- (ชิงุเระ คาสึมิ)
ยามาดะคุงกับแม่มดทั้ง 7 (ไซอนจิ ริกะ)
ไอดอลมาสเตอร์ ซินเดอเรลลาเกิร์ลส์ (ฮามางุจิ อายาเมะ)
ก็บอกว่าขอแค่ค่าเฉลี่ยไงล่ะคะ! (พอลีน)
== อ้างอิง ==
บุคคลที่ยังมีชีวิตอยู่
บุคคลจากจังหวัดคานางาวะ
นักพากย์หญิงชาวญี่ปุ่น
พื้นที่สำคัญเพื่อการอนุรักษ์นก

พื้นที่สำคัญเพื่อการอนุรักษ์นก (Important Bird and Biodiversity Area: IBA) คือพื้นที่ที่ได้รับการกำหนดโดยหลักเกณฑ์ที่เป็นสากลว่ามีความสำคัญระดับโลกสำหรับการอนุรักษ์ประชากรนก
พื้นที่สำคัญเพื่อการอนุรักษ์นกนั้นกำหนดขึ้นโดยเบิร์ดไลฟ์อินเตอร์เนชันแนล (BirdLife International) โดยมีพื้นที่สำคัญเพื่อการอนุรักษ์นกมากกว่า 13,000 แห่งทั่วโลก แต่ละแห่งมีขนาดพอที่จะได้รับการอนุรักษ์อย่างแท้จริงและมีความแตกต่างกันทั้งทางด้านคุณลักษณะ สิ่งแวดล้อมหรือความสำคัญด้านการศึกษานกจากสิ่งแวดล้อมโดยรอบ ในสหรัฐดูแลโดยองค์กรเนชันแนลออดูบอนโซไซตี (National Audubon Society)
==อ้างอิง==
การอนุรักษ์นก
ฐานตั้งระบบขอบฟ้า

ฐานตั้งระบบขอบฟ้า (altazimuth mount หรือ alt-azimuth mount) คือฐานตั้งที่ใช้สำหรับหันอุปกรณ์โดยหมุนไปตามระบบพิกัดขอบฟ้า ซึ่งประกอบด้วยแกนตั้งคือมุมเงย และแกนนอนคือมุมทิศ ฐานตั้งประเภทนี้มีโครงสร้างที่เรียบง่ายและต้นทุนต่ำ และสามารถใช้กับเครื่องมือต่าง ๆ เช่น กล้องโทรทรรศน์ กล้องถ่ายภาพ สายอากาศ หรือแผงเซลล์แสงอาทิตย์
== การประยุกต์ใช้ ==
=== ภูมิมาตรศาสตร์ ===
กล้องโทรทรรศน์ที่ใช้ฐานตั้งระบบขอบฟ้าสามารถใช้ในภูมิมาตรศาสตร์ เป็นเครื่องมือสำคัญในงานวัดค่าเพื่อการก่อสร้าง โดยเฉพาะในสถานที่ที่ยากต่อการเข้าถึง
=== ดาราศาสตร์ ===

เมื่อใช้ในกล้องโทรทรรศน์ดาราศาสตร์ ข้อได้เปรียบที่สำคัญที่สุดของฐานตั้งแบบนี้คือความเรียบง่ายของการออกแบบกลไก ส่วนข้อเสียเปรียบหลักคือไม่สามารถติดตามแกนการหมุนได้เหมือนอย่างฐานตั้งระบบศูนย์สูตร โดยวัตถุที่เคลื่อนที่ในท้องฟ้ายามค่ำคืน เนื่องจากการหมุนของโลก ถ้าเป็นฐานตั้งระบบศูนย์สูตรจะแค่หมุนแกนเดียวด้วยความเร็วคงที่เพื่อติดตามวัตถุท้องฟ้า ฐานตั้งระบบขอบฟ้าไม่เพียงแต่ต้องหมุนแกนสองแกนไปพร้อมกันเท่านั้น แต่ยังต้องเปลี่ยนความเร็วในการหมุนในแกนต่าง ๆ ไปตลอดเวลา และยังจำเป็นต้องหมุนมุมของขอบเขตการมองเห็นอีกด้วย แต่เนื่องจากการพัฒนาเทคโนโลยีอิเล็กทรอนิกส์ และระบบขับเคลื่อนสองแบบดิจิทัลได้ขจัดข้อบกพร่องนี้ ดังนั้นกล้องโทรทรรศน์รูรับแสงขนาดใหญ่จำนวนมากในหอดูดาวสมัยใหม่จึงใช้ฐานตั้งระบบขอบฟ้า เพื่อลดการสูญเสียความแม่นยำซึ่งเกิดจากการเสียรูปทางกล
สำหรับในกล้องโทรทรรศน์ที่ใหญ่ ต้นทุนของการติดตั้งฐานตั้งระบบศูนย์สูตรนั้นสูงมาก ดังนั้นจึงถูกแทนที่ด้วยฐานตั้งระบบขอบฟ้าที่ควบคุมด้วยคอมพิวเตอร์ โครงสร้างที่เรียบง่ายของฐานตั้งระบบขอบฟ้าสามารถลดต้นทุนได้อย่างมาก ซึ่งเพียงพอที่จะนำมาใช้เพื่อพัฒนากลไกการติดตามและชี้ภาพที่ดีขึ้น ฐานตั้งระบบขอบฟ้ายังสามารถลดราคาโครงสร้างของโดมที่คลุมล้อมกล้องโทรทรรศน์ด้วย
รวมถึงกล้องโทรทรรศน์ดาราศาสตร์ที่สร้างขึ้นเองโดยนักดาราศาสตร์สมัครเล่นบางรุ่นซึ่งออกแบบมาเป็นพิเศษสำหรับการสังเกตการณ์ด้วยภาพที่มีกำลังขยายต่ำก็ยังใช้ฐานตั้งระบบขอบฟ้า เพื่อลดต้นทุนและน้ำหนัก เช่น กล้องโทรทรรศน์แบบดอปสัน และ กล้องโทรทรรศน์แบบ GoTo
== อ้างอิง ==
กล้องโทรทรรศน์
ฐานตั้งระบบศูนย์สูตร

ฐานตั้งระบบศูนย์สูตร (equatorial mount) เป็นอุปกรณ์สำหรับตั้งเครื่องมือให้หมุนไปตามระบบพิกัดศูนย์สูตร คือมีแกนการหมุนตั้งขนานกับแกนการหมุนของโลก สามารถหมุนไปตามการหมุนของทรงกลมท้องฟ้า ฐานตั้งแบบนี้มักใช้ในกล้องโทรทรรศน์ จานดาวเทียม และ กล้องถ่ายภาพ ข้อดีของการใช้ฐานตั้งเป็นระบบศูนย์สูตรคือช่วยให้อุปกรณ์ที่ติดอยู่กับวัตถุนั้นสามารถติดตามวัตถุใด ๆ บนท้องฟ้าตามการหมุนรอบตัวเองของโลก โดยขับเคลื่อนเพียงแกนเดียวด้วยอัตราเร็วคงที่ เมื่อใช้กับจานดาวเทียม การติดตั้งฐานตั้งเป็นระบบศูนย์สูตรจะช่วยให้สามารถชี้ตำแหน่งของดาวเทียมพ้องคาบโลกหลายดวงพร้อมกันได้ด้วยการหมุนเพียงแกนเดียว
== ภาพรวม ==
ฐานตั้งระบบศูนย์สูตรตั้งอยู่บนระบบพิกัดศูนย์สูตร ซึ่งประกอบด้วยแกนนอนคือไรต์แอสเซนชันและแกนตั้งคือเดคลิเนชันซึ่งตั้งฉากกัน ที่แกนไรต์แอสเซนชันมักติดตั้งกลไกขับเคลื่อนให้หมุนด้วยอัตราเร็วคงที่ไปตามเวลาโดยมีคาบการหมุนเป็น 23 ชั่วโมง 56 นาทีตามการหมุนรอบตัวเองของโลก นอกจากนี้ยังสามารถกำหนดค่าด้วยแป้นหมุนปรับค่าซึ่งสามารถแสดงระบบพิกัดทรงกลมท้องฟ้าของเทห์ฟากฟ้าได้โดยตรง
ฐานตั้งระบบศูนย์สูตรแตกต่างจากฐานตั้งระบบขอบฟ้า ซึ่งมีกลไกง่ายกว่าแต่ต้องหมุนแกนสองแกนด้วยความเร็วที่เปลี่ยนไปเรื่อย ๆ ในการติดตามเทห์ฟากฟ้าที่จับจ้องอยู่บนทรงกลมท้องฟ้า
ในอดีตฐานตั้งระบบศูนย์สูตรเคยได้รับความนิยมมากตามหอดูดาวสำคัญหลายแห่ง อย่างไรก็ตาม นับวันจะยิ่งถูกแทนที่ด้วยฐานตั้งระบบขอบฟ้า เนื่องจากเทคโนโลยีสมัยใหม่ทำให้โครงสร้างของฐานตั้งระบบขอบฟ้าเสถียรขึ้น การควบคุมโดยคอมพิวเตอร์ทำให้ง่ายต่อการติดตามวัตถุท้องฟ้าเป้าหมาย ดังนั้นในหอดูดาวที่ออกแบบใหม่ ฐานตั้งระบบศูนย์สูตรไม่ได้รับความนิยมอีกต่อไปแล้ว แต่ถึงอย่างนั้น สำหรับในแวดวงดาราศาสตร์สมัครเล่น ฐานตั้งกล้องแบบศูนย์สูตรยังถือว่าค่อนข้างพบได้ทั่วไปอยู่ โดยเฉพาะอย่างยิ่งในการถ่ายภาพทางดาราศาสตร์
== อ้างอิง ==
กล้องโทรทรรศน์
การถ่ายภาพทางดาราศาสตร์
อียิปต์บน

อียิปต์บน (صعيد مصر, ย่อเป็น الصعيد, , เสียงอ่านท้องถิ่น: ; ⲙⲁⲣⲏⲥ) เป็นภูมิภาคทางใต้ของอียิปต์ ประกอบด้วยพื้นที่หุบแม่น้ำไนล์ทางตอนใต้ของดินดอนสามเหลี่ยมปากแม่น้ำไนล์และเส้นขนานที่ 30 องศาเหนือ ดังนั้นจึงกินพื้นที่ของหุบแม่น้ำไนล์ทั้งหมดจากทางใต้ของกรุงไคโรไปจนถึงทะเลสาบนาศิร (ซึ่งเป็นทะเลสาบที่เกิดการสร้างเขื่อนอัสวาน)
ในสมัยอียิปต์โบราณ อียิปต์บนเป็นที่รู้จักกันในนาม tꜣ šmꜣw ซึ่งแปลตามตามตัวอักษรว่า "ดินแดนแห่งต้นอ้อ" หรือ "ดินแดนแห่งต้นกก" เชื่อกันว่าได้รวมกันเป็นปึกแผ่นในอาณาจักรอียิปต์โบราณ คาดว่าโดยผู้ปกครองสมาพันธ์ทินิสซึ่งได้รวบรวมนครรัฐที่เป็นคู่แข่งทางการเมืองในสมัยนะกอดะฮ์ที่ 3 (ประมาณ 3,200–3,000 ปีก่อนคริสต์ศักราช) และการรวมเป็นอาณาจักรเดียวกันกับอียิปต์ล่างจะนำไปสู่สมัยราชวงศ์ตอนต้นแห่งอียิปต์ อียิปต์บนและอียิปต์ล่างเกี่ยวพันกันในสัญลักษณ์ของอำนาจอธิปไตยของฟาโรห์ เช่น มงกุฎคู่ที่เรียกว่าสเกนต์ (Pschent) อียิปต์บนยังคงเป็นภูมิภาคทางประวัติศาสตร์ ถึงแม้ว่าจะผ่านพ้นสมัยคลาสสิกไปแล้ว
== อ้างอิง ==
ภูมิภาคในประวัติศาสตร์
ภูมิศาสตร์อียิปต์โบราณ
อียิปต์ล่าง

อียิปต์ล่าง (مصر السفلى; ⲧⲥⲁϧⲏⲧ) เป็นภูมิภาคทางเหนือสุดของอียิปต์ ประกอบด้วยพื้นที่ดินดอนสามเหลี่ยมปากแม่น้ำไนล์อันอุดมสมบูรณ์กั้นระหว่างอียิปต์บนกับทะเลเมดิเตอร์เรเนียน ในอดีตกาล แม่น้ำไนล์แยกออกเป็นเจ็ดสาขาที่บริเวณดินดอนสามเหลี่ยมปากแม่น้ำในอียิปต์ล่าง
อียิปต์ล่างแบ่งออกเป็นเขตปกครองท้องถิ่น (nome) ต่าง ๆ และเริ่มเจริญก้าวหน้าในฐานะอารยธรรมในช่วงหลัง 3,600 ปีก่อนคริสต์ศักราช ในปัจจุบันมีลำคลองหลักสองสายที่ไหลผ่านดินดอนสามเหลี่ยมปากแม่น้ำไนล์ คือ คลองมะห์มูดียะฮ์ (คลองอากาโทส ไดมอน โบราณ) และคลองมุวัยส์ ("ทางน้ำของโมเสส")
== อ้างอิง ==
ภูมิภาคในประวัติศาสตร์
ภูมิศาสตร์อียิปต์โบราณ
สมาพันธ์ทินิส

สมาพันธ์ทินิส เป็นศัพท์ทางไอยคุปต์วิทยาสำหรับเรียกการรวมตัวของชนเผ่าในสมัยอียิปต์โบราณ เป็นที่เชื่อกันว่าได้เกิดขึ้นก่อนหน้าการรวมอาณาจักรอียิปต์บนอย่างเต็มรูปแบบ ราว 3100 ปีก่อนคริสตกาล โดยผู้นำของสมาพันธ์ทินิสก็น่าจะเป็นหัวหน้าชนเผ่า สมาพันธ์ทินิสมีฐานอำนาจอยู่ที่เมืองทินิส ซึ่งภายหลังจะถูกผนวกเข้าเป็นอาณาจักรรวมที่เรียกว่า "อียิปต์บนและล่าง"
หลักฐานของ "สมาพันธ์ทินิส" ส่วนใหญ่เป็นการสันนิษฐานและส่วนหนึ่งอาศัยหลักฐานจากบันทึกของมาเนโธ ซึ่งนักไอยคุปต์วิทยาสมัยใหม่ได้ตั้งหลายสมมติฐานแข่งขันกันเพื่ออธิบายเหตุการณ์ที่เกิดขึ้นในช่วง "อียิปต์ยุคก่อนประวัติศาสตร์" ที่คาดคะเนซึ่งน่าจะนำไปสู่การรวมอาณาจักรอียิปต์ในช่วงราชวงศ์ที่หนึ่งแห่งอียิปต์ นักวิชาการหลายคนในปัจจุบันได้กล่าวถึงหลักฐานของ "ราชวงศ์ที่ศูนย์" ที่สถาปนาขึ้นก่อนหน้าราชวงศ์ที่หนึ่งนั้น คำว่า "ราชวงศ์ที่ศูนย์ศูนย์" ยังใช้กับช่วงเวลาก่อนหน้าการสถาปนาราชวงศ์ที่ศูนย์ที่เกี่ยวข้องกับพื้นที่อบีดอส-ทินิส และอาจจะสอดคล้องกับ "สมาพันธ์ทินิส" คำว่า "ราชวงศ์ที่ศูนย์" และโดยเฉพาะอย่างยิ่ง "ราชวงศ์ที่ศูนย์ศูนย์" มักถูกมองว่าเป็นเรื่องขบคิดขบขัน แต่มักจะถูกใช้ในกรณีที่ไม่มีคำที่ตกลงใช้กันมากกว่านี้
ในแง่โบราณคดี สมาพันธ์ทินิสจะสื่อถึงช่วงเวลา "สมัยนะกอดะฮ์ที่ 3"
สมาพันธ์ทินิสได้ปรากฏในเกมคอมพิวเตอร์ชื่อว่า ฟาโรห์
== อ้างอิง ==
== บรรณานุกรม ==
== เพิ่มเติม ==
"Dynasty 00", by Francesco Rafaele
__NOTOC__
สมาพันธรัฐสิ้นสภาพ
แกนหมุนของโลก

แกนหมุนของโลก (Earth's axis) คือแกนที่โลกหมุนรอบตัวเองและหมายถึงเส้นตรงที่ไม่เคลื่อนที่ระหว่างขั้วโลกเหนือและขั้วโลกใต้ นอกจากโลกแล้ว ดาวเคราะห์และดาวบริวาร อื่นก็มีแกนของการหมุนรอบตัวเองเช่นกัน
แกนหมุนของโลกเอียงประมาณ 23.4 องศา เมื่อเทียบกับแกนการหมุนรอบดวงอาทิตย์ และทำมุม 66.6 องศาเมื่อเทียบกับระนาบสุริยวิถี
== อ้างอิง ==
โลก (ดาวเคราะห์)
Webarchive template wayback links
ขั้วท้องฟ้า

ขั้วท้องฟ้า หรือ ขั้วฟ้า (celestial pole) คือจุดที่แกนหมุนของโลกและทรงกลมท้องฟ้าตัดกัน มี 2 จุดคือขั้วท้องฟ้าเหนือ หรือ ขั้วฟ้าเหนือ (north celestial pole) ในซีกฟ้าเหนือ และ ขั้วท้องฟ้าใต้ หรือ ขั้วฟ้าใต้ (south celestial pole) ในซีกฟ้าใต้ ซึ่งยื่นมาจากขั้วโลกเหนือและขั้วโลกใต้ของแกนโลก ตามลำดับ ขณะที่โลกหมุนรอบตัวเอง วัตถุท้องฟ้าทั้งหมดก็จะดูเหมือนกับว่ากำลังโคจรรอบขั้วท้องฟ้าซึ่งอยู่นิ่ง
ขั้วท้องฟ้ายังเป็นขั้วของระบบพิกัดศูนย์สูตรด้วย โดยมีค่ามุมเดคลิเนชัน +90° ที่ขั้วท้องฟ้าเหนือ และเดคลิเนชัน -90° ที่ขั้วท้องฟ้าใต้ แม้ว่าขั้วท้องฟ้าดูเหมือนจะคงที่ แต่ในความเป็นจริงแล้วมีการเคลื่อนที่เป็นวงกลมเนื่องจากการเคลื่อนถอยของวิษุวัต โดยมีคาบการหมุนเป็น 25,700 ปี ดังนั้นดาวที่อยู่ที่ขั้วท้องฟ้าก็จะเปลี่ยนแปลงไปเรื่อย ๆ ไม่ใช่สิ่งถาวร
แกนโลกยังมีการเคลื่อนที่เนื่องจากสาเหตุอื่น ๆ อีกด้วย จึงทำให้ขั้วท้องฟ้ามีการขยับเขยื้อนเล็กน้อย เช่น การส่าย ความเอียงของแกน เป็นต้น นอกเหนือจากการเคลื่อนที่ที่กล่าวข้างต้นแล้ว ตัววัตถุท้องฟ้าเองก็มีเปลี่ยนแปลงในช่วงเวลาที่ยาวนานเนื่องมาจากการเคลื่อนที่เฉพาะด้วย
คำว่าขั้วท้องฟ้ายังสามารถนำไปใช้กับดาวเคราะห์ดวงอื่นได้ด้วย โดยใช้แนวคิดเดียวกัน เนื่องจากดาวเคราะห์ในเอกภพมีแกนการหมุนของตัวเองแตกต่างกันไป ขั้วท้องฟ้าจึงอยู่ในตำแหน่งต่าง ๆ ที่แตกต่างไปจากโลก และพารัลแลกซ์ก็ยังทำให้ตำแหน่งปรากฏของดาวแตกต่างจากตำแหน่งบนโลกด้วย
== อ้างอิง ==
ระบบพิกัดทรงกลมท้องฟ้า
ดาราศาสตร์
โรงไฟฟ้าพลังน้ำกาคอว์กา

โรงไฟฟ้าพลังน้ำกาคอว์กา (Кахо́вська Гідроелектроста́нція, Кахо́вська ГЕС) เป็นโรงไฟฟ้าพลังน้ำไหลผ่านและเขื่อนกั้นแม่น้ำนีเปอร์ในเมืองนอวากาคอว์กา แคว้นแคร์ซอน ประเทศยูเครน วัตถุประสงค์หลักของเขื่อนนี้คือการผลิตไฟฟ้าพลังน้ำ การชลประทาน และการเดินเรือ เขื่อนนี้เป็นเขื่อนที่ 6 และเขื่อนสุดท้ายในกลุ่มเขื่อนขั้นบันไดนีเปอร์ ช่องทางน้ำลึกของเขื่อนเปิดให้มีการขนส่งสินค้าทางเรือทั้งขาขึ้นและขาล่อง สิ่งอำนวยความสะดวกบริเวณเขื่อนได้แก่สวนฤดูหนาวเป็นต้น บนสันเขื่อนมีทางหลวงสาย P47 และทางรถไฟทอดผ่านแม่น้ำนีเปอร์
ในเดือนตุลาคม พ.ศ. 2558 โรงไฟฟ้าพลังน้ำกาคอว์กามีพนักงาน 241 คน และใน พ.ศ. 2562 เขื่อนทำกำไรได้โดยนำเงิน 6.1 ล้านฮรึวญาเข้าสู่งบประมาณรัฐบาลท้องถิ่น และนำเงิน 44.6 ล้านฮรึวญาเข้าสู่รายได้ประชาชาติ
ในเช้าวันที่ 6 มิถุนายน พ.ศ. 2566 โครงสร้างสำคัญของเขื่อนถูกทำลายโดยน่าจะมีสาเหตุมาจากการระเบิดใกล้ใจกลางเขื่อน ส่งผลให้มีมวลน้ำมหาศาลไหลทะลักลงมาทางปลายน้ำ
== อ้างอิง ==
กาคอว์กา
สิ่งก่อสร้างในประเทศยูเครน
แคว้นแคร์ซอน
อาคารและโครงสร้างที่ถูกทำลายระหว่างการรุกรานยูเครนโดยรัสเซีย
มุโดน

มุโดน (မုဒုံမြို့; မိုဟ်ပ္ဍုၚ်) เป็นเมืองในรัฐมอญ ทางตะวันออกเฉียงใต้ของประเทศพม่า จากมอละมไยน์ไปทางใต้  ตั้งอยู่ริมทางหลวงที่เชื่อมไปยังมอละมไยน์ ถึงตาน-พยูซะยะ
, ไจคะมี และหาดเสทเส
== ศัพทมูลวิทยา ==
"มุโดน" มาจากศัพท์ภาษามอญ จาก "มุเดิง" (မိုဟ်ပ္ဍုၚ်; ) ซึ่งแปลว่า "ยอดเค็ม"
== สถานที่ท่องเที่ยว ==
พระนอนวินเซน ซึ่งเป็นพระนอนที่ใหญ่ที่สุดในโลกเป็นสถานที่ท่องเที่ยวสำคัญในมุโดน พระนอนอยู่ชิดถนนพร้อมด้วยรูปปั้นพระอรหันต์สาวกขนาดเท่าคนจริง 500 องค์ พระนอนมีความยาว  และสูง  ภายในมีห้องต่าง ๆ มากมายพร้อมรูปจำลองคำสอนทางพระพุทธศาสนา ในปี พ.ศ. 2563 พระนอนองค์ที่สอง ที่มีขนาดใกล้เคียงกับพระนอนวินเซนตอยา กำลังอยู่ในระหว่างการก่อสร้าง
สถานที่ท่องเที่ยวอื่น ๆ ได้แก่เจดีย์กานจี้, ทะเลสาบกานจี้, วัดป่าจอนจอนจา, หมู่บ้านวัฒนธรรมมอญที่กะมาแวะ และเขาหินปูนเจาะตะลอน กับ เขายาดะนา
== ประเพณี ==
ผู้หญิงในท้องถิ่นมีชื่อเสียงในการทอผ้าสีแดงลายตารางหมากรุก ลวดลายตามขนบประเพณีโลนจีมอญโดยเครื่องทอผ้าแบบดั้งเดิม
== คลังภาพ ==
ไฟล์:Kangyi Pagoda at Mudon 20140401.jpg|เจดีย์กานจี้
ไฟล์:Kan Gyi Lake-nX-3.jpg|ทะเลสาบกานจี้
ไฟล์:Win Sein Taw Ya - Reclining Buddha.jpg|พระนอนวินเซนตอยา
ไฟล์:Mudon Jon Jon Ja Forest Monastery Waterfall.jpg|น้ำตกวัดป่าจอนจอนจา
ไฟล์:Kyauk Ta Tone-nX-5.jpg|เขาเจาะตะลอน
== อ้างอิง ==
== แหล่งข้อมูลอื่น ==
"Mudon Map — Satellite Images of Mudon" Maplandia World Gazetteer
เมืองในรัฐมอญ